《寺前秋泛限韵》
明代·曹嘉(明)

湖上晴游即镜中，轻烟淡霭静浮空。
岸回舟自蒹葭入，塔迥云从殿阁通。
惊吹鱼龙时出没，傍筵鸥鹭晚西东。
回桡更泛桃花水，不辨秋林返照红。

作者简介：字仲礼，陕西宁州（今甘肃宁县）人，河南开封府扶沟县民籍，明朝政治人物。河南乡试第四十五名举人。正德十二年（1517年）中式丁丑科会试第一百二十六名，登第三甲第一百一十四名进士。官至江西右布政使。